CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ
CON-01/21 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/17969)
  + [Valencià](/va/acuerdo/17678)






Selector de idioma

Leer

* [Español](/es/acuerdo/17852)
* [Valencià](/va/acuerdo/17681)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ
CON-01/21[Butlletí Oficial Universitat d'Alacant](/ca/Publicacion)
=============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ
CON-01/21

Data d'aprovació
:   14/10/2021

Data de publicació
:   19/10/2021

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/17448)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/17135)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/17789)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ
    CON-01/21&url=https://www.boua.ua.es/va/acuerdo/17413)

**Títol:** CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ
CON-01/21

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 14 d'octubre de 2021

CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ

CON-01/21

Especialista tècnic/a

Per a proveir per personal de plantilla de la Universitat els llocs detallats en l'[annex I](/Acuerdos/DescargarAnexoxId?idanexo=178408&idacuerdo=17095&idioma=es) i, si escau, els de l'[annex II](/Acuerdos/DescargarAnexoxId?idanexo=178408&idacuerdo=17660&idioma=es#page=3), es publica aquesta convocatòria mitjançant el sistema de concurs ordinari, que es regirà per les bases que es detallen a continuació.

D'acord amb el que preveu l'acord de Consell de Govern de la Universitat d'Alacant de 17 de desembre del 2013, pel qual s'aprova el II Pla d'igualtat d'oportunitats entre dones i homes de la Universitat d'Alacant, es fa constar que hi ha infrarepresentació d'homes en els llocs d'especialista tècnic, itinerari professional administració especial biblioteques i arxiu, per la qual cosa la Universitat d'Alacant, compromesa amb el principi d'igualtat d'oportunitats entre dones i homes, anima especialment el col·lectiu d'homes a participar en aquesta convocatòria.

BASES

1. NORMATIVA

2. REQUISITS

2.1. Per a participar en aquest concurs s'hauran de complir els requisits següents:

2.1.1. Ser personal funcionari de carrera, qualsevol que siga la situació administrativa, excepte el personal suspès en ferm mentre dure la suspensió i el personal que es trobe en qualsevol altra situació administrativa en la qual hi haja un termini legal obligatori de permanència en aquesta situació, mentre dure aquest termini.

2.1.2. Ser, o haver sigut, titular o estar adscrit provisionalment com a personal funcionari de carrera a un lloc de la Universitat d'Alacant.

2.1.3. Pertànyer a un cos o escala corresponent als llocs que s'ofereixen segons el que estableix l'RPT i que s'arreplega en els annexos [I](/Acuerdos/DescargarAnexoxId?idanexo=178408&idacuerdo=17911&idioma=es) i [II](/Acuerdos/DescargarAnexoxId?idanexo=178408&idacuerdo=17675&idioma=es#page=3).

2.1.4. Pertànyer com a personal funcionari de carrera al mateix itinerari professional que el lloc al qual s'opta segons el que estableix l'RPT i que s'arreplega en els annexos [I](/Acuerdos/DescargarAnexoxId?idanexo=178408&idacuerdo=17658&idioma=es) i [II](/Acuerdos/DescargarAnexoxId?idanexo=178408&idacuerdo=17881&idioma=es#page=3).

2.1.5. Complir, si escau, els requisits específics per a l'execució del lloc al qual s'opta, establits en l'RPT.

2.2. Tots els requisits hauran de complir-se en el dia de finalització del termini de presentació de sol·licituds i mantenir-los fins al moment de la presa de possessió en la plaça.

3. SOL·LICITUDS

3.1. La sol·licitud, que es farà en el termini de 15 dies hàbils comptadors des de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA), es formalitzarà a través de la seu electrònica: <https://seuelectronica.ua.es/va/> o en l'adreça següent: [https://cvnet.cpd.ua.es/eadmua/tramites](https://cvnet.cpd.ua.es/eadmua/Tramites), seleccionant el tràmit establit: Sol·licitud de Provisió de llocs PAS, i incorporarà els informes relatius al seu expedient administratiu i a l'expedient de formació. Per a la seua elaboració haurà de tenir en compte que:

3.1.1. Si tinguera algun mèrit no arreplegat en l'informe de l'expedient administratiu que vulga fer constar, l'haurà de reflectir en l'apartat corresponent de la sol·licitud i acreditar-lo documentalment mitjançant còpia simple, sempre que es no trobe en poder de la Universitat d'Alacant, i en aquest cas s'haurà d'indicar en quin moment i davant de quin òrgan administratiu va presentar aquesta documentació. Per a aquells serveis prestats fora de la Universitat d'Alacant, aquesta documentació haurà d'estar expedida per l'òrgan competent, responsable de la gestió de personal de l'organisme corresponent.

3.1.2. Si tinguera algun mèrit no arreplegat en l'informe de l'expedient de formació que vulga fer constar, l'haurà de reflectir en l'apartat corresponent de la sol·licitud i acreditar-lo documentalment mitjançant còpia simple sempre que es no trobe en poder de la Universitat d'Alacant, i en aquest cas s'haurà d'indicar en quin moment i davant de quin òrgan administratiu va presentar aquesta documentació, i arreplegar les dades relatives als mateixos camps de l'informe de formació.

3.1.3. Les còpies acreditatives dels mèrits no arreplegats en l'expedient administratiu i/o de formació de la sol·licitud s'adjuntaran juntament amb la sol·licitud de participació.

3.2. Únicament en cas de no estar registrat en UACloud, s'haurà de sol·licitar la participació en aquest concurs a través del tràmit d'"Instància genèrica" disponible en seu electrònica, i caldrà relacionar els llocs sol·licitats, amb la prioritat d'aquests, i adjuntar l'acreditació dels mèrits al·legats.

3.3. Les sol·licituds seran úniques, per la qual cosa qualsevol canvi que es vulga fer constar sobre la sol·licitud inicial, incloses les modificacions pel que fa a l'elecció, canvi en l'ordre de prioritat o renúncia d'algun lloc sol·licitat, s'haurà de fer mitjançant una nova sol·licitud que substituirà l'anterior i sempre dins del termini de presentació de sol·licituds. Fora d'aquest termini no es tindrà en compte cap canvi.

3.4. Si algun o alguna aspirant vol renunciar a continuar participant en aquesta convocatòria, haurà de presentar aquesta renúncia mitjançant el tràmit d'"Instància genèrica" disponible en seu electrònica, i sempre dins del termini de presentació de sol·licituds.

3.5. Es podrà desistir de la participació en el procés quan transcórreguen més de nou mesos entre la convocatòria i la resolució d'aquesta.

3.6. No s'admetrà la presentació de nous mèrits ni l'acreditació dels ja al·legats en la sol·licitud, una vegada haja transcorregut el termini de presentació de sol·licituds.

3.7. Expirat el termini de presentació de sol·licituds, la rectora dictarà resolució, en la qual a més d'aprovar la llista provisional de persones aspirants admeses als llocs sol·licitats, es relacionaran també les persones excloses amb indicació de la causa d'exclusió, i se'ls concedirà un termini de 5 dies hàbils a partir del següent de la publicació perquè esmenen el defecte que n'haja motivat l'exclusió o al·leguen el que creguen convenient per a corregir qualsevol error que s'haja pogut produir.

3.8 Passat aquest termini, es dictarà resolució que elevarà a definitives les llistes de persones admeses i excloses, i s'hi inclourà únicament els llocs vacants i aquells els titulars dels quals participen també en el concurs i per tant siga possible la provisió a resultes.

4. BAREMACIÓ

4.1. Els mèrits seran valorats amb referència a la data de finalització del termini de presentació de sol·licituds. En aquesta data hauran d'estar complits per a poder ser tinguts en compte.

4.2. A l'efecte de la valoració de tots aquells apartats en què poguera tenir incidència, el temps de serveis prestats mitjançant sistemes provisionals de provisió es valorarà com estableix la base 15.3 de la normativa de provisió.

4.3. El concurs es resoldrà d'acord amb la valoració dels mèrits acreditats per les persones candidates, atès el barem que es detalla en la normativa de provisió, amb les consideracions que es detallen continuació:

4.3.1. Apartat B.2. Nivell competencial reconegut

Nivells competencials inclosos en l'interval corresponent als subgrups A2/C1: del 14 al 26.

4.3.2. Apartat D. Formació genèrica

Es valoraran els cursos de formació referits a les matèries següents:

- Règim jurídic del sector públic

- Procediment administratiu comú de les administracions públiques

- Matèries relatives a la igualtat de gènere i a la violència de gènere

- Prevenció de riscos laborals

- Protecció de dades de caràcter personal

- Llenguatge administratiu i redacció de documents administratius

- Eines informàtiques:

· Full de càlcul, bases de dades i processament de textos

· Eines de creació de presentacions

· Emmagatzematge d'arxius, treball en línia

· Organització de tasques, gestió d'agendes

· Gestió de pàgines web (creació, edició, manteniment, traducció, usabilitat...)

· Accessibilitat en documents electrònics

· Gestió de formularis i qüestionaris

· Infografies

· Xarxes socials aplicades a l'administració

· Seguretat informàtica: còpies de seguretat, antivirus, malware...

- Planificació i gestió de biblioteques universitàries

- Serveis de la Biblioteca Universitària

- Gestió de recursos electrònics

- Gestió de qualitat en biblioteques universitàries

- Tècniques de catalogació i classificació

- Propietat intel·lectual i drets d'autoria

- Formació de personal usuari

- Informació bibliogràfica i referència

- Comunicació i màrqueting bibliotecari

- Tècniques de conservació i preservació de materials bibliogràfics

- Gestió d'informàtica documental i bases de dades documentals

- Suport a activitats d'investigació i docència i qualitat de les publicacions científiques

- Eines informàtiques per a la prestació de serveis. (Captivate, Moodle, Screencast, Libguides, etc.)

- La Comissió podrà valorar com a formació genèrica altres accions formatives, no previstes en aquesta convocatòria, d'acord amb el contingut d'aquestes que estiguen relacionades amb el treball que cal desenvolupar en els llocs objecte d'aquesta convocatòria, tenint en compte així mateix el nivell, la data de realització i qualsevol altra qüestió relativa als cursos que calga valorar i que poguera incidir en la valoració d'aquests.

- Las assignatures integrants de plans d'estudis reglats no tenen la consideració de cursos de formació.

4.3.3. Apartat G.2. Destinacions exercides amb anterioritat

A l'efecte de la valoració d'aquest apartat es tindrà en compte que:

- Els llocs són referits a la Biblioteca Universitària de la UA.

- Es considerarà la mateixa unitat la mateixa biblioteca o unitat.

- Es consideraran unitats anàlogues la resta de biblioteques i unitats centrals entre si.

4.4. La Comissió publicarà:

4.4.1. La resolució amb la valoració provisional del barem, i establirà un termini de deu dies hàbils comptadors a partir del següent al de la publicació, perquè les persones interessades puguen presentar les al·legacions o reclamacions que creguen oportunes.

4.4.2. Conclòs aquest termini i resoltes les reclamacions, la resolució amb la valoració definitiva del barem i la proposta d'adjudicació provisional dels llocs, i concedirà un nou termini de reclamacions a aquesta proposta.

Per a l'elaboració de la proposta d'adjudicació, els empats en la puntuació final seran resolts atenent el que estableix l'article 12.4 de la normativa de provisió.

En el cas que haja hagut d'operar el que s'estableix per al desempat, es farà constar expressament en aquesta resolució, com també el resultat d'aquest i els criteris establits per a això.

4.5. Una vegada resoltes les reclamacions contra la proposta d'adjudicació provisional, la comissió de valoració elevarà a la rectora una proposta d'adjudicació definitiva.

5. ADJUDICACIÓ

5.1. Rebuda la proposta d'adjudicació definitiva, la rectora dictarà resolució i aprovarà l'adjudicació definitiva de llocs i n'ordenarà la publicació.

5.2. En la resolució d'adjudicació del procés s'indicarà la data en què es farà el cessament en els llocs de treball que estigueren exercint les funcionàries o els funcionaris als quals se'ls adjudica un lloc, així com la data de presa de possessió de les destinacions adjudicades, excepte casos de força major degudament justificats.

5.3. Pel que fa a la incorporació al lloc obtingut, s'estarà al que disposa l'article 8 de la normativa de provisió de llocs de treball de la Universitat d'Alacant.

6. COMISSIÓ DE VALORACIÓ.

6.1. La Comissió de Valoració serà nomenada per la rectora a proposta del gerent i la composició d'aquesta serà la següent: presidenta o president, secretària o secretari i 5 vocals. Així mateix, es nomenarà una comissió de valoració suplent amb la mateixa composició que actuarà en absència dels membres titulars.

La composició d'aquesta haurà d'ajustar-se als principis d'imparcialitat, professionalitat i especialització dels membres, procurant una composició equilibrada entre dones i homes, tret que no siga possible per raons fundades i objectives degudament motivades.

6.2. El nomenament de la comissió de valoració serà publicat amb una antelació mínima de setanta-dues hores a la seua constitució.

6.3. El funcionament de la Comissió de Valoració s'adaptarà al que s'estableix per als òrgans col·legiats en la Llei 40/2015, d'1 d'octubre, de règim jurídic del sector públic i al que disposa el Decret 3/2017, de 13 de gener, del Consell i l'article 14 de la Normativa de provisió de llocs de treball.

6.4. La Comissió vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.

7. INFORMACIÓ I NOTIFICACIONS A LES PERSONES ASPIRANTS.

D'acord amb el que preveu l'article 45.1 b) de la Llei 39/2015, d'1 d'octubre, les publicacions detallades en aquestes bases, i també la informació d'altres actes que es deriven d'aquesta convocatòria i que requerisquen publicació, inclosos els recursos en via administrativa, es faran en Seu Electrònica, en l'apartat "Altres documents generals" de l'expedient de la persona aspirant associada a aquesta convocatòria i podran consultar-se, a títol informatiu, en la direcció de la pàgina web del Servei de Selecció i Formació següent:

<https://ssyf.ua.es/va/seleccionpas/concursos/actual/concursos.html>, que substituirà la notificació a les persones interessades i produirà els mateixos efectes. En aquesta mateixa direcció es troba la resta d'informació general referent a la convocatòria i l'accés a tota la normativa i legislació esmentada en aquesta.

En cas d'haver de fer alguna notificació individual es farà a través del sistema de notificació electrònica de la UA.

8. PROTECCIÓ DE DADES DE CARÀCTER PERSONAL

Les dades de caràcter personal que consten en la sol·licitud seran tractades per la Universitat d'Alacant, en el seu caràcter de responsable i incorporades a l'activitat de tractament "160 - Gestió de Processos Selectius i Provisió de Llocs de Treball". La finalitat d'aquest tractament de dades personals serà la gestió i la resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de la persona interessada.

En el marc dels tractaments esmentats, les vostres dades no se cedides tercers, excepte obligació legal.

Podeu exercir els vostres drets d'accés, rectificació, supressió i portabilitat de les dades, de limitació i oposició al tractament d'aquestes, com també a no ser objecte de decisions basades únicament en el tractament automatitzat de les vostres dades, quan calga, davant de la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es/](https://seuelectronica.ua.es/va/)).

9. RECURSOS

9.1. Contra la convocatòria, les bases i tots els actes administratius que se'n deriven, que esgoten la via administrativa, podeu interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

9.2. Davant de les actuacions definitives de la Comissió de Valoració, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

9.3. No es podrà presentar recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit, sí que seran susceptibles del recurs corresponent.

Alacant, 14 d'octubre de 2021

La rectora,

PD El gerent (Resolució de 15 de gener del 2021)

Francesc Vañó Beneyto

Documents annexos:
------------------

* [Descargar 17141\_14.- Anexos I y II.pdf](/Acuerdos/DescargarAnexoxId?idanexo=178408&idacuerdo=17698)





[Carretera Sant Vicent del Raspeig s/n  
03034 Sant Vicent del Raspeig - Alacant  
 Tel. 12 628 8914 - Fax 90 976 2510](https://www.google.es/maps/@16.566768,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12497&trk=tyah&trkInfo=tarId%9C7001153364935%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)